lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv lv lv lv nl lv lv lv en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Novada remigranti un viņu ģimenes izzināja latvisko kultūras mantojumu Gulbenes un Jaunpiebalgas novados – Alojas administrācija
Alojas pilsētas un pagasta pārvalde
Staiceles pilsētas un pagasta pārvalde
Novada remigranti un viņu ģimenes izzināja latvisko kultūras mantojumu Gulbenes un Jaunpiebalgas novados
Alojas novada dome20.07.202020.07.2020 Aktualitātes, Novads, Sabiedrība
11. jūlijā biedrība “Allendorfa” organizēja saliedēšanās braucienu – ekskursiju Alojas novada ģimenēm uz Gulbenes un Jaunpiebalgas novadiem. Braucēju vidū galvenokārt bija ģimenes ar maziem bērniem, kuras atsaucās publiskam biedrības aicinājumam pieteikties ekskursijai. Brauciena mērķis bija tikties ar citām remigrantu ģimenēm, kuras Latvijā veiksmīgi attīstījušas uzņēmējdarbību, tāpat vēlējāmies iepazīties ar latviskām tradīcijām, rituāliem un izzināt daļu no mūsu Latvijas vēstures.
Ieinteresēti un līksmā noskaņojumā agrā rīta stundā devāmies ceļā. Ceļš līdz pirmajam pieturas punktam – Rankas muižai-, mūs veda cauri Smiltenei, kas izsenis uzskatāma par vienu no Latvijas gleznainākajām un latviskākajām pilsētām. Dažs remigrants Smiltenē bija pavadījis jaunības gadus, tādēļ ar lielu sajūsmu uztvēra pilsētā redzamās pārmaiņas, krāšņās puķu dobes, pārdomāto un sakārtoto infrastruktūru.
Pirmā mūs sagaidīja lepnā, no pelniem atdzimusī, Rankas muiža, kas sevī glabā interesantu un notikumiem bagātu vēsturi. Tā atrodas Gulbenes novadā, pašā Rankas pagasta centrā. Izkāpjot no autobusa, mūs pārņēma pilnīga miera un senatnīguma elpa. Visapkārt pavērās 12 h plašais muižas komplekss. Mūs laipni sagaidīja muižas saimniece, izvadājot pa atjaunotajām ēkām, ļaujot izzināt skaistās muižas vēsturi. Tāpat ar saimnieces gādību ielūkojāmies muižas sirdī – kapelā, kas ir vienīgais privātais dievnams Latvijā. Izstaigājām plašo muižas parku, ļāvāmies saules un vēja glāstiem, atpūšoties dīķmalas laubītēs. Aplūkojām krāšņo svinību zāli, kura vēl tikai gaida pirmo kāzu valsi, viesu smieklus un līksmību, jo tā nule kā pabeigta un iekārtota. Elpu aizraujošs ir  greznās zāles atdzimšanas stāsts. Tās vietā padomju laikos bijušas mehāniskās darbnīcas. Nu, tehnikas smārda piesmakusī, kultūrslāņa piekrautā un pusbrukusī ēka nes sevī eleganci un muižniecības smalkumu visā tās krāšņumā.
Pēc tam devāmies uz muižas bibliotēku, kur mūs sagaidīja kafijas grauzdētavas “Tīrs miers” īpašnieki Baiba un Kalvis. Arī šos abus jaunos cilvēkus dzīves līkloči pēc studijām Vidzemes Augstskolā aizveduši uz Lielbritāniju, kur pavadīti astoņi gadi. Tur iekrātas zināšanas apkalpojošā sfērā, izzināta kafijas tapšanas un pagatavošanas pasaule, kā arī citi patstāvīgai dzīvei noderīgi padomi. Vēlāk abi lēmuši atgriezties dzimtenē un pievērsties uzņēmējdarbībai. Lielbritānijas iespaidā tapusi Rankas pagastā bāzētā kafijas grauzdētava, kurā top dažādu garšas nianšu piesātināta kafija. Klausoties abu saimnieku stāstījumā par gardā dzēriena ceļu no kafijas plantācijām līdz tasītei, izbaudām patiesi gardu kafiju, latti, moku un kakao. Esam neizsakāmi priecīgi, ka pasākumā netika aizmirsti bērni – viņiem tika īpaši sarūpēti kakao dzērieni un gardumi. Uzzinājām daudz jaunus un arī sen aizmirstus faktus par kafiju, tās pagatavošanas knifiņiem.
Pavisam nemanot klāt pusdienu laiks, tādēļ devāmies uz netālu esošo atpūtas kompleksu “Lācītes”, kur mūs sagaidīja gardas pusdienas gulbeniešu gaumē. Pirms došanās tālāk, mazākie ekskursanti vēl izbaudīja kompleksā esošās rotaļlaukuma aktivitātes.
Dienas otrajā pusē ierodamies Druvienā, kas ir Gulbenes novada lepnums, jo senajā muižas ēkā atrodas Latviskās dzīvesziņas centrs. Centrā piedāvā plašu un interesantu nodarbību klāstu, kuros var apgūt senās amatu prasmes, iet rotaļās un lēkt latviskos dančus, kā arī citādi izzināt mūsu tautas tradīcijas, var aplūkot amatnieku darinājumus, mesties radošās nodarbēs. Ekskursijas dienā mūs sagaida divas azartiskas latvisko tradīciju pārzinātājas – dāmas, kuras aicina sākt ar pīrāgu cepšanas meistarklasi. Visi sēžamies ap saimes galdu. Pirms sākam jaukt pīrāgu mīklu, saimniece nodzied latviešu tautas dziesmu “Galdiņam bij’ četri stūri” , kas simbolizē galdu kā sargvietu, augstu torni, no kura, skatoties, mēs varam būt kopā. Kad mīkla iejaukta, to noliek rūgt un mēs dodamies uz muižas deju zāli. Tās grīdu rotā latvju gadskārtu iedalījuma zīmējums, kas lieliski parāda latviešu svinamos svētkus un laika ritējumu. Par katriem svētkiem saimnieces mums arī nedaudz pastāsta, kopā izdejojam dažādas ar konkrēto gadskārtu saistītas senās latviešu dejas. Dejojam tik azartiski, ka drīz vien esam viscaur slapji un secinām, ka latvietim viegli neklājās ne laukā, ne deju placī, jo latviskie danči prasa ne mazums pūļu, lai tie vestos raiti. Rotaļās un dančos aktīvi iesaistījās arī mazie līdzbraucēji. Iepazinām dažādus senos tautas mūzikas instrumentus, to skaņas un nozīmi. Kad dejots bija gana, devāmies atpakaļ uz ķēķi, kur gan liels, gan maz iesaistījās pīrādziņu, kūciņu un kliņģerīšu veidošanā. Tos pildījām ar īstu lauku biezpienu, kas sajaukts ar olu un cukuru. Pēc pirmās krāsnī šautās pannas, smaržoja visa muiža. Pašu ceptos gardumus baudījām, piedzerot liepu ziedu un piparmētru tēju. Prom braucot, jutāmies gandarīti par redzēto, piedzīvoto un izgaršoto Druvienas sirdī – Latviskās dzīvesziņas centrā.
Mājupceļā iegriezāmies Jaunpiebalgas novadā, kur apmeklējām Viņķu skatu torni. Tas uzmanību piesaista ar savu ārējo izskatu, jo rotāts latvju rakstu zīmēm. Torņa augstums sasniedz vairāk nekā 18 metru augstumu. Ikviens, kurš uzkāpj tajā, var izbaudīt gleznaino Vidzemes pakalnu burvību. Torņa platformā uzstādīts simbolisks kompass, kas norāda dažādu Latvijas pilsētu un arī ārvalstu atrašanās virzienu un attālumu.
Vējainā un saules pielietā ekskursijas diena aizritēja nemanot. Ļaudis, kuri reiz dzīvojuši un strādājuši Lielbritānijā, Īrijā, Gērnsijas salā, Norvēģijā, Vācijā un citviet, atzina, ka brauciens sajūsminājis, stiprinājis patriotismu pret savu dzimteni un atsaucis atmiņā piemirstas, bet latviešiem tik nozīmīgas tradīcijas un rituālus.
Vienas dienas ekskursija remigrantu ģimenēm ar bērniem tapa projektā “Remigrācijas sekmēšanas pakalpojumi pašvaldībās”, sadarbībā ar Alojas novada domi, Rīgas plānošanas reģionu un Vides aizsardzības un reģionālās attīstības ministriju.
← Alojas novada domes ārkārtas sēdes darba kārtība (20/07/2020)
Alojas novada dome pieņem lēmumu vērsties Satversmes tiesā →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.